mk en hbs_cyr mk hbs_cyr mk ru mk ru mk mk mk mk mk de mk mk mk mk mk mk mk mk mk mk mk mk mk mk mk en mk de mk de mk de en en en fa en en en mk mk mk de mk mk mk de mk mk de mk mk de mk mk mk ru mk ru mk mk ru mk ru mk mk mk mk mk en en
Македонскиот јазик ниту е дијалект, ниту почнува со Коминтерната, туку е литературен, тврди бугарски професор  - Објективно24
Нема сомневање дека македонскиот јазик е литературен, а не дијалект, а историјата на македонскиот јазик не започнува со Коминтерната. На оние кои тврдат дека македонскиот јазик е вештачки мора да им се каже дека и бугарскиот јазик е вештачка конструкција и е создаден во XIX век, тврди Александар Ќосев, историчар по култура и литературен научник, професор на софискиот универзитет „Св. Климент Охридски”.
Агенцијата БГНЕС објави дека Ќосев, инаку раководител на Културниот центар при софискиот универзитет на настан во центарот организирал превод од македонски на бугарски и од бугарски на македонски јазик и говорел за четири ставови за односите меѓу бугарскиот и македонскиот јазик.
Првиот став е официјалниот бугарски став дека македонскиот јазик е кодифицирана норма на бугарскиот јазик, а според Ќосев, овој став се потпира на некаква хипотетичка јазична историја.
– Официјалниот македонски став, кој што не е само македонски го дефинира македонскиот јазик и неговиот однос кон бугарскиот преку потеклото. Но, не преку историското потекло, туку преку потеклото на обичниот човек. Затоа што јазикот се раѓа секогаш кога ќе се роди бебе и кога ќе го научи својот мајчин јазик и кога ќе го научи овој волшебен, сладок мајчин говор. Односно, постои вроден однос на поединецот кон јазикот што го прави мајчин јазик. Замислете ја ситуацијата на Македонците, кои живееле со овој мајчин говор, шармантен, сладок, македонски, па некој доаѓа и им вели: „Ова не е ваш јазик”. И што се случува потоа, се разбира следуваат вицови – вели Ќосев.
Третиот став е модерната наука и овој став е поддржан од професорот Ќосев. Модерната наука истражува и јасно кажува како настанале модерните народи и како се кодифицираат литературните јазици.
„Се осмелувам да кажам дека се согласувам со овој став и централниот приговор на бугарската страна, дека македонскиот е вештачка конструкција. Овој став кажува нешто многу просто, дека и бугарскиот јазик е вештачка конструкција. Тоа е вештачка конструкција што се создавала во текот на еден век, 19 век, и која го кодифицирала јазикот за да има идентитет – политички идентитет, а не јазичен идентитет”, нагласи Ќосев.
Според него, четвртиот став е на славистите насекаде низ светот.
– На светските универзитети има лингвисти и којзнае зошто не се сомневаат дека македонскиот јазик постои. Тие некако немаат заеднички став со бугарските лингвисти – вели Ќосев и додава дека за оваа не мала „академска заедница” македонскиот јазик заслужува да биде изучуван, а неговата фонетика, морфологија, синтакса и неговата литература се несомнени. За овие слависти низ светот, бугарско-македонскиот спор е „многу чуден и речиси неразбирлив”.
За Александар Ќосев нема дилема дека македонскиот е литературен јазик.
– Јас сега кажав каде сум. За мене нема дилема дека македонскиот јазик е посебен литературен јазик и дека луѓето си го користат. Тоа не е дијалект, бидејќи дијалектот се користи во одредени функционални сфери на општеството, односно дома, во секојдневниот живот, на нива, но дијалектите не можат да им служат на сите современи сфери на животот. Тие не можат да се користат во болници, училишта, дипломатски канцеларии. Значи, македонскиот јазик од оваа гледна точка е полноправен јазик – тврди Ќосев.
Тој смета дека историјата на македонскиот јазик не започнува со Коминтерната и нејзината „хипотетичка или нехипотетичка интервенција” во 1945 година, туку многу порано кога источните и западните дијалекти на бугарските „говорители” во овие земји почнаа да се оддалечуваат и да имаат различна културна судбина.
– Секој што го читал списанието „Македонија” знае што пишува таму за македонскиот јазик Петко Славеиков. Со два збора, македонскиот јазик од една или друга причина се одвоил, има самостојна судбина, му служи на целото македонско општество, на него е напишана прекрасна поезија. Има традиции и тој што го негира тоа мора да е слеп, а тој што сè сведува на некакво потекло мора да запомни дека зборот потекло има две значења – потеклото на родот и потеклото на поединецот. Никој не може да им го одземе чувството на Македонците дека го зборуваат својот мајчин јазик – порача професорот Ќосев.
←  Се укинува забраната за движење во шума
ЦГК: 80 отсто од вредноста на склучените договори без оглас им припаѓаат на Електрани, МВР И МОН  →
You May Also Like
2020 година во фокусот на Проектниот менаџмент
ДЗС: РАСТ ОД 10 ОТСТО КАЈ ПОЧИНАТИ ЛИЦА МИНАТАТА ГОДИНА ВО СПОРЕДБА СО ПРЕТХОДНАТА
Казнети 24 возачи кои не носеле заштитна маска
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
МВР поднесе прекршочна пријава против едно лице: Фрлало со предмети по бугарскиот клуб во Охрид
СВР Охрид соопшти дека на протестот одржан денеска во Охрид, не се регистрирани нарушувања на јавниот ред и мир. Полициските
Рекордни цени на кафето, млекото и шеќерот – во Македонија секојдневниот ритуал стана луксуз
Во Србија сега можете да менувате денари, ставени се на листата на конвертибилни валути
Земјотрес од 3 степени според Рихтер кај Струмица
Објективни и независни дневни вести. Следете нè и бидете во тек со настаните во Македонија и светот!
Следете нè на Фејсбук за да сте во тек со најновите вести:  Objektivno24.mk
Copyright © 2022 Објективно24. All rights reserved.
Theme: ColorMag by ThemeGrill. Powered by WordPress.